TTB แวลู่แน่น-บวกแรง 3% โบรกฯชูกำไรปี 65 โตสุดในกลุ่ม รับประโยชน์หลังควบรวมเต็มปี
TTB แวลู่แน่น-บวกแรง 3% โบรกฯชูกำไรปี 65 โตสุดกลุ่มแบงก์ รับประโยชน์หลังควบรวมเต็มปี แนะซื้อเป้า 1.80 บ. แถมหุ้นต่ำบุ๊ก
TTB แวลู่แน่น-บวกแรง 3% โบรกฯชูกำไรปี 65 โตสุดกลุ่มแบงก์ รับประโยชน์หลังควบรวมเต็มปี แนะซื้อเป้า 1.80 บ. แถมหุ้นต่ำบุ๊ก
17 ก.พ. 2565

ผู้สื่อข่าวรายงานว่า วันนี้(17 ก.พ.2565)  ราคาหุ้น ธนาคารทหารไทยธนชาต จำกัด (มหาชน) หรือ TTB ณ เวลา 11.31 น. อยู่ที่ระดับ 1.46 บาท บวกไป 0.05 บาท หรือเพิ่มขึ้น 3.55% โดยทำจุดสูงสุดที่ระดับ 1.47 บาท และทำจุดต่ำสุดที่ระดับ 31.25 บาท ด้วยมูลค่าการซื้อขาย 392.10ล้านบาท นอกจากนี้ราคาหุ้นต่ำกว่ามูลค่าหุ้นทางบัญชีต่อหุ้นที่ระดับ 2.15 บาท

บล.ฟินันเซีย ไซรัส ระบุในบทวิเคราะห์ (14 ม.ค.2565) ว่า แนะนำ “ซื้อ”  TTB ราคาเป้าหมายจาก FSSIA 1.80 บาท คาดกำไรสุทธิปี 2565 จะเติบโตสูงสุดในกลุ่มธนาคาร โต 32% เทียบช่วงเดียวกันของปีก่อน จากประโยชน์หลังการควบรวมเต็มปี ทั้งการ Cross Selling รวมถึงลดค่าใช้จ่ายซ้ำซ้อนและเป็นธนาคารเดียวที่ ROE จะสูงเหนือระดับก่อน COVID-19
อีกทั้งฐานลูกค้าที่เป็นรายย่อยมากขึ้นทำให้ Loan Yield สูงและมีโอกาสเกิดการ Rerate Valuation ขึ้น ขณะที่ปัจจุบัน TTB ซื้อขายที่ระดับ PBV เพียง 0.6 เท่า ซึ่งมองว่าต่ำเกินไป วางแนวรับ 1.42//1.38 บาท และแนวต้าน 1.50//1.70 บาท